Folketing
2004-06-03

VI, der læser Børsen og mange andre aviser, blev selvfølgelig lidt overraskede. Vi ved jo, at siden Socialdemokratiet kom i opposition, har Socialdemokratiet udformet 30 nye skatter, som Socialdemokratiet vil gennemføre, hvis det en dag får magt til det, og i dag blev der føjet i hvert fald en ekstra på listen, nemlig en ny skat for boligejerne. Hr. Frank Jensen siger i sit svar til hr. Kristian Jensen, at det bliver ikke den model, men måske en anden model. Der omtales i Børsen forskellige modeller, og forskellige personer bliver citeret, så det er jo ikke bare noget, Børsen kun refererer journalistisk. Bl.a. bekræfter hr. Anders Samuelsen fra Det Radikale Venstre, at man arbejder med en ny skat, og kan vi ikke få at vide, hvordan den model ser ud?